কবিতার বিচারে আমি ওপরে উলিস্নখিত ধারণায় বিশ্বাসী, তাই কবিতার বিচারে বা উপভোগে শামসুর রাহমান ও আল মাহমুদদের সময় পেরিয়ে, আবুল হাসান ও নির্মলেন্দুদের পেরিয়ে বাংলাদেশি কবিদের বিচ্ছিন্ন সৃষ্টির নিজস্বতা বুঝে নিতে আমার কষ্ট হয় না, অসুবিধা হয় না। যে-আগ্রহ নিয়ে আবু হাসান শাহরিয়ারের কাব্য পাঠ, ভিন্নমাত্রায় সেই আগ্রহ নিয়ে বিমল গুহ বা গোলাম কিবরিয়া পিনুর কাব্যরসাস্বাদ, ততোধিক ভিন্ন চারিত্র্যে মুনীর সিরাজ কিংবা বিপরীত ধারায় সাজ্জাদ আরেফিন বা পিয়াস মজিদের কাব্য পাঠ। বাদ যায় না অরুণ সেন বা খালেদ হোসাইন, সুলতান বা জামিল আখতার বানু।